**המעבדה לחקר מגע, רגשות ופסיכדליה – ד"ר ליהיא פלד-אברון**

**התנסות במחקר**

**המעבדה עוסקת במחקר בתחום המגע האנושי וחשיבותו לאיכות החיים, רגשות, אמפתיה והשפעות של סמים וטיפולים בעזרת סמים פסיכדלים. במעבדה נערכים כמה מחקרים במקביל, העוסקים בנושאים אלו. לעוזרי המחקר במעבדה תהיה הזדמנות ללוות מסטרנטים ודוקטורנטים בעבודות המחקר שלהם, תוך השתלבות בכל שלבי המחקר.**

**להלן פירוט של הפרויקטים המתנהלים כרגע במעבדה ובשיתוף פעולה עם מעבדות נוספות:**

1. **מחקר הבוחן את הקשר בין סגנון התקשרות לתגובה מוחית והתנהגותית למגע אנושי**. מדובר במחקר חלוצי, שמנסה להבין את המנגנונים המוחיים של תגובה למגע ואיך הם מושפעים מסגנון התקשרות. למשל – האם בסגנון התקשרות חרדתי נראה יותר רצון למגע והאם נוכל לראות זאת במנגנונים המוחיים? במחקר זה יש שימוש במכשיר EEG אז עוזרי מחקר יצטרפו להרצות של ניסוי EEG וירכשו ידע וניסיון רב בהפעלת כלי זה. ידע זה יתרום להם בבואם לקבלה לתואר שני ולמשרות בתעשייה.
2. **מחקר על טיפול ב MDMA לPTSD אשר התרחש בכמה מדינות שונות בעולם**. מדובר במחקר הבוחן את הצורך במגע וכיצד מגע בטיפול ב MDMA ל PTSD (אקסטזי לטראומה) יכול לסייע לטיפול ולהחלמת המטופל. במחקר זה סטודנטים יעברו על סרטים של טיפול בפסיכותרפיה בעזרת MDMA לאנשים הסובלים מהפרעת PTSD . הסטודנטים יקודדו את המגע שנעשה בטיפול ואז יהיו חלק מהמחקר שבודק איך המגע ואם מגע בטיפול עובד. **למחקר זה יש צורך בסטודנטים רבים עם רגישות ויסודיות רבה, התכנים שיש בסרטים יכולים להיות קשים לצפייה עקב חומרת הטראומה של המטופלים.**
3. **מחקר על השפעת פסילוסיבין (פטריות הזיה) על מגע ואמפתיה בבריאים הסובלים מבדידות**. מחקר זה מתבצע בארה"ב בימים אלו. אנשים בריאים אשר סובלים מבדידות מקבלים כמה מנות במינונים שונים של פטריות הזיה ונבדקת התגובה למגע ולאמפתיה בקרבם. סטודנטים שיעזרו במחקר זה יוכלו לעזור בניתוח נתונים ממנו ובקריאת מחקרים וסקירת ספרות על תחום מרתק זה.
4. **מחקר על השפעת פסילוסיבין (פטריות הזיה) על תגובות מוחיות למגע ואמפתיה בקרב חולים עם הפרעה אפקטיבית מסוג 2 :** מחקר זה גם מתבצע בארה"ב בימים אלו. חולים עם הפרעה ביפולרית מסוג 2 שהם כרגע במצב דיכאוני עוברים שני טיפולים בפטריות ולפני ואחרי כל טיפול יש מדידה מוחית של תגובתם למגע ולאמפתיה. הסטודנטים שיעזרו במחקר זה יעזרו לנתח נתונים מהמחקר ולקרוא על תחום מרתק זה ולהכין סקירת ספרות.

אופי העבודה:

העבודה במעבדה הינה ייחודית לכל פרויקט. כל סטודנט יסונף לפרויקט לפי התאמתו והעדפותיו והתפקידים משתנים בין הפרויקטים. העבודה מתבצעת בהנחייתה של ראש המעבדה, ד"רליהיא פלד-אברון, ולצדן של הסטודנטים/יות לתואר שני ושלישי. העבודה במעבדה מזמנת חוויית למידה מעניינת, ומהווה הזדמנות אמיתית להכיר מקרוב מחקרי פסיכופתולוגיה ופסיכולוגיה רגשית וחברתית, על שלל היבטיהם.

הפונים למעבדה יוזמנו לראיון אישי עם ד"ר ליהיא פלד-אברון. המלצות יינתנו לקראת תהליך הקבלה לתואר השני, במידת הצורך.

**ליצירת קשר:**

**ד"ר ליהיא פלד-אברון**

**Leehee.peled@gmail.com**